Festina lente

Festina lente ("Hast goustad") zo ul lavar latin a vije bet distaget gant an impalaer roman Augustus hervez an istorour roman Caius Suetonius Tranquilus.
En henc'hresianeg emañ an daou c'her-se e skrid Suetonius :

Kement ha "hast goustad" e talv Σπευδε βραδέως, gant Σπευδε (Speude, "gra hast") ha βραδέως (bradeos, "goustad")Troidigezh ar c'hrennlavar , kavet dindan pluenn Aristofanes (war-dro 450–385 kent JK) en e bezh Hippeîs (Ἱππεῖς), ar Varc'heion.

Brezhoneg
E brezhoneg e lavaror Hastañ goustad ! pe Hastomp goustad !, a-hend-all e ranker hastañ buan, a zo skuizhusoc'h.

Istor
Sturienn an embanner Aldo Manuzio (Aldus e latin) e oa er  e Venezia, aroueziet gant un dresadenn, un delfin (buander) hag un eor, hag a veze implijet evel merk an embanner.
Ar vaot a oa arouez Cosimo Iañ de' Medici.
Sturienn konted Onslow, e Bro-Saoz, e oa ivez.

Lennegezh
Meneget eo al lavar henc'hresianek en Adagia, oberenn Erasmus (c. 1469–1536)Skrid Erasmus troet e saozneg..
E 1668 e skrivas La Fontaine, er fablenn Le Lièvre et la Tortue : « "Elle se hâte avec lenteur" ».
E 1674 e lenner, dindan pluenn Nicolas Boileau, en e Art poétique, ar gwerzennoù : 
Hâtez-vous lentement, et sans perdre courage, 
Vingt fois sur le métier remettez votre ouvrage,
Polissez-le sans cesse, et le repolissez,
Ajoutez quelquefois, et souvent effacez.
Goethe a skrivas, en e varzhoneg Hermann und Dorothea :
Laßt uns auch diesmal doch nur die Mittelstraße betreten! Eile mit Weile! das war selbst Kaiser Augustus Devise
« Kemeromp ar wech-mañ an hent etre. Hast goustad : hennezh e oa lavar an impalaer Augustus e-unan».

 Sonerezh Festina lente, anv un oberenn gant ar sonaozour estoniat Arvo Pärt, e 1988.

Traoù all
C'hoariEile mit Weile (lavar Goethe) eo an anv alamanek bet roet d'ur c'hoari anavezet evel Hâte-toi lentement e Suis, krouet diwar ar Parcheesi italian, deuet diwar ar Pachisi, damheñvel ouzh ur c'hoari alaman all, Mensch ärgere Dich nicht, pe ivez ouzh al ludo.
Eurier
E Suis e vez graet eurieroù en anv ar merk Festina. Brudet eo bet ar skipailh marc'houarnerien a rede en anv-se, e Tro Bro-C'hall dreist-holl.
Ti
Un ti anvet Festina lente zo e Krakow, e Pologn.

Krennlavaroù kar
E saoznegMore haste, less speed, "Muioc'h a vall, nebeutoc'h a dizh".Haste makes waste, "Diwar vall e teu moc'herezh"
En italianegChi va piano va sano, e va lontano'', "Neb a ya goustad a ya yac'h, hag a ya pell".

Skeudennoù

Pennad kar
Listennad lavaredoù latin‎

Liammoù diavaez
 Festina lente, e Citas Latinas.
 Festina lente y el emperador Tito, e  Citas Latinas''.

Notennoù

Rummad:Lavaroù latin